金像獎2024|梁雍婷入行十年曾生活拮据 恩師廖啟智贈現金續追夢
《第42屆香港電影金像獎頒獎禮》現正舉行,梁雍婷憑《白日之下》弱智人士一角,以大熱姿態拿下最佳女配角,入行十年終於捱出頭!
梁雍婷透露自小已立志當演員,入行前曾兩度投考演藝學院但失敗而回,後來入讀浸會大學電影學院表演系,2013年入行當演員, 6年前憑《藍天白雲》獲提名金像獎最佳新演員,看似前途一片光明,但後因工作機會不多,一度要靠兼職維持生計,多得恩師廖啟智,才有動力繼續追尋演員夢。
梁雍婷曾於電台節目受訪提及智叔送上現金支持,一度感觸流淚:「當時我拍完《藍天白雲》,有一段時間冇乜嘢做,去返Part-time,佢就好好叫我返去同同學分享吓拍攝電影的經驗,分享完準備走時,佢用卡片寫咗封信畀我,就話你要繼續努力做自己鍾意嘅嘢,入面塞咗啲錢畀我,雖然佢人已經唔喺度,但當我迷失嗰陣,就會打開佢嚟睇,記得自己有個好好嘅老師」。